Johan Andersson (fotballspiller)

Johan Rickard Andersson (født 1983) er en svensk fotballtrener og tidligere fotballspiller.

 Karriere som klubbspiller 
 Landskrona BoIS 
Andersson startet karrieren som seniorspiller i Landskrona BoIS. Han spilte 121 seriekamper og scoret 18 for klubben fra 2001 til 2007, hvorav 76 kamper og åtte mål i Allsvenskan.«Johan Andersson», profil på SvFFs hjemmeside, 2008. Besøkt 28. september 2015 Alsiö (2011), ss. 305–307

 Malmö FF 
Det ble 5. juli 2006 kjent at Andersson hadde signert for Malmö FF. Han spilte sammenlagt fem kamper for klubben, samtlige i 2007-sesongen.«Johan Andersson klar för Malmö FF», av Max Wiman, sydsvenskan.se, 5. juli 2006. Besøkt 28. september 2015 Alsiö (2011), ss. 307–309

 Stabæk 
Andersson ble gjenforent med sin tidligere trener Jan Jönsson da han i 2008 gikk til Stabæk. Andersson ble seriemester med Stabæk samme året.

 Lillestrøm 
Andersson gikk i 2012 til Lillestrøm. Han forlenget avtalen med klubben 24. januar 2015. Sommeren 2015 ble Andersson beskyldt av flere av TV2s fotballeksperter, blant disse de tidligere fotballspillerne John Arne Riise og Mini Jakobsen for å simulere en skade, etter at det ble kjent at Andersson gikk sykemeldt uten at legeapparatet hadde funnet noe. Andersson avviste beskyldningene overfor media.«Andersson mener TV 2-ekspertene er kunnskapsløse om skaden hans», av Knut Espen Svegaarden, vg.no, 8. august 2015. Besøkt 28. september 2015.

 Landslagskarriere 
Andersson spilte 18 landslagskamper og scoret fem mål for Sveriges U21-landslag fra 2002 til 2006.

 Referanser 

 Litteratur 


 Eksterne lenker 

 «Johan Rickard Andersson», profil på Lillestrøm SKs hjemmeside
 «Johan Rickard Andersson», profil på NFFs hjemmeside
 «Johan Andersson» , profil på altomfotball.no

Kategori:Svenske fotballspillere
Kategori:Svenske fotballspillere i Norge
Kategori:Fotballspillere for Malmö FF
Kategori:Fotballspillere for Landskrona BoIS
Kategori:Fotballspillere for Stabæk Fotball
Kategori:Fotballspillere for Lillestrøm SK